paragraph_text: Nalazište dolmena u Antequeri je zajednički naziv za zaštićeni lokalitet koji se sastoji od tri megalitska i dva prirodna spomenika koji su UNESCO-ova svjetska baština. Lokalitet se nalazi u blizini grada Antequera (Pokrajina Málaga, Andaluzija, Španjolska) a na UNESCO-ov popis mjesta svjetske baštine u Europi 2016. godine upisan je zbog jedinstvene arhitektonske vrijednosti za europsku prapovijest kao jedni od najvažnijih primjera europske megalitske kulture.